ЦСКА (София) - Галатасарай 0:3 27 август 2003 г. 20:30 ч. — FCCSKA.com фенсайт на ЦСКА
ЦСКА (София) — Галатасарай
27 август 2003 г. 20:30 ч.
Шампионска лига 2003/04 (III предварителен кръг — реванш)
Доменико Месина
Али Фарид Мондрагон
Габриел Тамас
Мехмет Бьолюкбаши
Беркант Гьоктан
Чихан Хасполатли
55.	Сабри Саръоглу	(Галатасарай)
20:00 часа - стадион Българска армия се пълни с фенове на армейците, по трибуните има около 15000 души, които пеят и поддържат атмосферата преди мача. Вали слаб дъжд
Минути преди мача: стадионът е пълен и атмосферата е невероятна - транспарантни бели и червени ленти опасват трибуните в подкрепа на нашите футболисти и заря озарява терена. Но димката, пусната над терена затруднява видимостта и забавя началния сигнал на срещата
Начало на мача - армейците започват играта от центъра. Дъждът над Борисовата градина спира
4-а мин. - след остро начало първа атака за ЦСКА. Йордан Тодоров пробива по дясното крило, центрира, но защитник на Галтасарай пресича топката
5-а мин. - Йордан Тодоров влиза грубо в краката на Хасан Шаш, но жълт картон не последва
7-а мин. - двойно подаване между Соуса и Лима пред наказателното поле на гостите. Лима подава вдясно към Велизар Димитров, който шутира, но топката излиза в аут
9-а мин. - удар от Гъргоров от около 35 метра отдясно, вратарят на Галатасарай не се е пласирал добре и едва чисти в корнер. Следва центриране, като Гай скача за удар с глава, но Мондрагон го изпреварва и лови
11-а мин. - Велизар Димитров е фаулиран на 2-3 метра пред наказателното поле на гостите
12-а мин. - удар на Гъргоров от прекия свободен удар, като топката минава на сантиметри от лявата греда
13-а мин. - Шукур овладява топката близо до наказателното поле на Колев, сваля я с гърди към Шаш, който от около 35 метра опитва да преодолее армейския вратар, но ударът е слаб и Колев лови
19-а мин. - опит за извеждащо подаване на Лима за Хаджи, но топката е пресечена
22-а мин. - груба намеса срещу Данчо Тодоров е подмината от съдията, след което Хасан Шаш се оказва на стрелкова позиция малко пред наказателното поле на Колев. Ударът е слаб и защитниците ликвидират опасността
25-а мин. - Соуса опитва технично извеждане на Димитров, но топката е пресечена в последния момент
Публиката на стадиона запява химна
28-а мин. - чист шпагат на Карлос, но е отсъдено нарушение на 5 метра пред наказателното поле на Колев
28-а мин. - ГОЛ за за Галатасарай. Сезар Пратес изпълнява прекия свободен удар, топката мионава между куп играчи и накрая влиза в мрежата на Колев
30-а мин. - ЖК за Жоао Карлос за нарушение срещу Шукур в центъра на терена
35-а мин. - Соуса овладява топката малко пред наказателното поле на Мондрагон. Опитва да финтира защитник, но не успява и топката е изчистена в тъч
36-а мин. - Хакан Юнсал се освобождава по лявото крило на турската атака, опитва центриране, но в наказателното поле на Колев няма негови съотборници
37-а мин. - ЖК за Хаджи за нарушение срещу противников състезател
38-а мин. - шут на Ергюн Пенбе от около 30 метра диагонално, но ударът е много неточен и излиза в аут
39-а мин. - опасно центриране на Шаш, но Карлос се намесва авторитетно и избива с глава
42-а мин. - Жоао Батиста фаулира Емил Гъргоров на около 30 метра фронтално срещу Мондрагон. Следва удар на Гъргоров, но бие слабо и Мондрагон лови
44-а мин. - удар на Велизар Димитров с левия крак към вратата на турците, но топката минава над напречната греда
45-а мин. - Соуса отнема топката от противников играч, нахлува в наказателното поле, където е спънат, но вместо дузпа последва корнер
45+1 - Лима извежда от около 30 метра Соуса в наказателното поле на гостите. Бразилецът шутира, но топката е избита. Тя попада в Хаджи, който бие по диагонала, но Мондрагон лови
45+2 - Велизар Димитров овладява топката в наказателното поле на Галатасарай, финтира защитник и стреля, но Мондрагон отново спасява
Начало на второ полувреме. Няма промени в съставите на двата отбора
47-а мин. - топката е отнета в средата на терена, веднага е насочена към Родриго Соуса, който хитро извежда Лео Лима сам по дясното крило. Лима навлиза в наказателното поле и от малък ъгъл бие в аут
50-а мин. - извеждащо подаване на Янчев от около 50 метра към Велизар Димитров, но той не овлядява топката
53-а мин. - 2:0 за Галатасарай - Голмайстор 55.Сабри Саръоглу. Турският нападател се откъсва по лявото крило, където Чарас е освободил своята зона. Сабри шутира в близкия ъгъл и отбеляза
54-а мин. - центриране в наказателното поле на Галатасарай, топката е засечена от играч в червено, но 8.Жоао Батиста чисти от голлинията
55-а мин. - първа смяна за ЦСКА: 4.Маркос Чарас излиза, 20.Жоао Паоло Брито влиза
59-а мин. - Велизар Димитров е изведен от Тодор Янчев на границата на наказателното поле, шутира, но Мондрагон с върха на пръстите си чисти в корнер
61-а мин. - втора смяна за армейците: 10.Леонардо Лима излиза - 21.Макдоналд Мукаси влиза
61-а мин. - ЖК за 1.Али Фарид Мондрагон за забавяне на играта при изпъленние на аут
64-а мин. - Соуса опитва да изведе Брито, но той е блокиран от двама защитници и излезлият напред Мондрагон чисти топката
67-а мин. - изненадващ удар на Янчев от около 30 метра, но Мондрагон лови
68-а мин. - ЖК за 8. Жоао Батиста за грубо нарушение
68-а мин. - първа смяна за турския отбор: 30.Габриел Тамас излиза - влиза 7.Беркант Гьоктан
70-а мин. - Хаджи остава да лежи на терена, след единоборство
73-а мин. - Гъргоров има нужда от лекарска помощ, след като пострада при сблъсък с противников състезател
74-а мин. - 2 смяна за Галатасарай: на 11.Хасан Шаш влиза 6.Ариф Ердем
75-а мин. - последна смяна за червените: на мястото на 29.Ибрахима Гай влиза 3.Йордан Върбанов
76-а мин. - удар на Гъргоров от пряк свободен удар от около 25 метра. Топката минава над напречната греда
78-а мин. - двойно подаване между Гъргоров и Соуса пред наказателното поле на турския тим. За жалост топката е пресечена и отнета
78-а мин. - последна смяна и за гостите - на мястото на 57.Хакан Юнсал влиза 4.Орхан Ак
83-а мин. - Хакан Шукур овладява една топка в половината на ЦСКА, опитва да финтира Карлос, но не успява. Бразилският защитник прави около 60-метров рейд напред, като накрая центрира, но Соуса се разминава на сантиметри от топката
86-а мин. - ТРЕТИ ГОЛ за Галатасарай - Ариф Ердем. Ердем е изведен по дясното крило на турския отбор, опитва да прехвърли Колев, но той избива топката, която отново попада в нападателя на Галатасарай, като вторият му удар попада в целта
90-а мин. - Брито е фаулиран на метър пред наказателното поле на Галатасарай
Продължение от 5 минути на полувремето
90+1 - напречната греда е разтърсена след удар на Гъргоров от прекия свободен удар
90+3 - центриране на Ердем отдясно към Шукур. Той стреля с глава, но топката излиза в аут